Ir-Regolament tal-Kunsill (KE) Nru 1456/2003
ta' l-14 t'Awissu 2003
li temenda għall-21 darba r-Regolament tal-Kunsill (KE) Numru 881/2002 li jimponi ċerti miżuri li jirrestrinġu kontra persuni u entitajiet assoċjati ma' Usama bin Laden, in-network ta' l-Al-Qaida u t-Taliban, u li jħassar ir-Regolament tal-Kunsill (KE) Numru 467/2001
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Numru 881/2002 tas-27 ta'Mejju 2002 li jimponi ċerti miżuri li jirrestrinġu kontra persuni u entitajiet assoċjati ma' Usama bin Laden, in-network ta' l-Al-Qaida u t-Taliban, u li jħassar ir-Regolament tal-Kunsill (KE) No 467/2001 li jipprojbixxi l-esportazzjoni ta' ċerta merkanzija u servizzi lill-Afghanistan, li jsaħħaħ l-ibbanjar tal-ġlied u li jestendi l-iffriżar tal-fondi u riżorsi finanzjarji oħra fir-rigward tat-Taliban fl-Afghanistan [1], kif emendat skond ir-Regolament tal-Kummissjoni (KE) Numru 1184/2003 [2], partikolarment l-Artikolu 7(1), l-ewwel inċiż, tiegħu,
Billi:
(1) L-Anness I tar-Regolament (KE) Numru 881/2002 jelenka l-persuni, gruppi u entitajiet għal min japplika l-iffriżar tal-fondi u tar-riżorsi ekonomiċi skond dak ir-Regolament.
(2) Fid-19 ta'Ġunju u fit-12 t'Awwissu 2003, il-Kumitat tas-Sanzjonijiet iddeċieda li jemenda l-lista tal-persuni, gruppi u entitajiet għal min għandu japplika l-iffriżar tal-fondi u tar-riżorsi ekonomiċi. Għalhekk, l-Anness I għandu jiġi emendat.
(3) Biex jiġi assigurat illi l-miżuri previsti f'dan ir-Regolament huma effettivi, dan ir-Regolament għandu jidħol fis-seħħ minnufih,
ADOTTAT DAN IR-REGOLAMENT:
Artikolu 1
L-Anness I tar-Regolament (KE) Numru 881/2002 huwa hawnhekk emendat skond l-Anness ta'dan ir-Regolament.
Artikolu 2
Dan ir-Regolament jidħol fis-seħħ fid-data tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-14 ta' Awwissu 2003.